CELEX: 62008CN0077
Language: fi
Date: 2008-02-15 00:00:00
Title: Asia C-77/08: Ennakkoratkaisupyyntö, jonka Unabhängiger Finanzsenat, Außenstelle Graz (Itävalta) on esittänyt 15.2.2008 — Dachsberger & Söhne GmbH v. Zollamt Salzburg, Erstattungen

24.5.2008   
            
            
               FI
            
            
               Euroopan unionin virallinen lehti
            
            
               C 128/19
            
         Ennakkoratkaisupyyntö, jonka Unabhängiger Finanzsenat, Außenstelle Graz (Itävalta) on esittänyt 15.2.2008 — Dachsberger & Söhne GmbH v. Zollamt Salzburg, Erstattungen
   (Asia C-77/08)
   (2008/C 128/33)
   Oikeudenkäyntikieli: saksa
   Ennakkoratkaisua pyytänyt tuomioistuin
   Unabhängiger Finanzsenat, Außenstelle Graz
   Pääasian asianosaiset
   
      Kantaja: Dachsberger & Söhne GmbH
   
      Vastaaja: Zollamt Salzburg, Erstattungen
   Ennakkoratkaisukysymykset
   
               1)
            
            
               Onko 27.11.1987 annetun komission asetuksen (ETY) N:o 3665/87, sellaisena kuin se on muutettuna 2.12.1994 annetulla komission asetuksella (EY) N:o 2945/94 (1), 11 artiklan 1 kohdan toisen alakohdan toista virkettä, jonka mukaan laskettaessa haetun tuen määrää silloin, kun vientituen määrä vaihtelee, haetun tuen vaihteleva osuus lasketaan 47 artiklan mukaisesti annettujen määrää, painoa ja määräpaikkaa koskevien tietojen mukaan, tulkittava siten, että ilmaisulla 47 artiklan mukaisesti annetut määrää, painoa ja määräpaikkaa koskevat tiedot viitataan 47 artiklan 1 kohdassa tarkoitettuihin erillisessä hakemuksessa annettuihin tietoihin ja että siten tuen vaihtelevaa osuutta haetaan vasta silloin, kun 47 artiklan 1 kohdassa tarkoitettu hakemus esitetään?
            
         
               2)
            
            
               Mikäli ensimmäiseen kysymykseen vastataan myöntävästi, onko edellä mainittua säännöstä tulkittava tällöin siten, että siinä tapauksessa, että 27.11.1987 annetun komission asetuksen (ETY) N:o 3665/87 47 artiklan 1 kohdan mukainen maksuhakemus on esitettävä jo ”[vientiasiakirjassa, jota on käytettävä], jotta tuotteet saisivat tukea” (jäljempänä vienti-ilmoitus), haetun tuen määrä on laskettava vaihtelevan osuuden osalta vienti-ilmoituksessa annettujen tietojen perusteella ja että siten tuen vaihtelevaa osuutta haetaan myös vienti-ilmoituksella?
            
         
               3)
            
            
               Mikäli ensimmäiseen kysymykseen vastataan kieltävästi, onko edellä mainittua säännöstä tulkittava tällöin siten, että haetun tuen määrä on laskettava tuen vaihtelevan osuuden osalta 27.11.1987 annetun komission asetuksen (ETY) N:o 3665/87 47 artiklan mukaisesti esitettävien asiakirjojen perusteella ja että siten tuen vaihtelevaa osuutta haetaan vasta silloin, kun 27.11.1987 annetun komission asetuksen (ETY) N:o 3665/87 47 artiklan 2 kohdassa tarkoitetut ”tuen maksamiseen — liittyvät asiakirjat” esitetään?
            
         
               4)
            
            
               Mikäli kolmanteen kysymykseen vastataan myöntävästi, onko edellä mainittua säännöstä tulkittava tällöin siten, että vientituen vaihtelevan osuuden hakemiseksi riittää myös 27.11.1987 annetun komission asetuksen (ETY) N:o 3665/87 47 artiklan 2 kohdassa tarkoitettujen asiakirjojen esittäminen puutteellisina, mistä on oikeudellisena seurauksena, että myös tuen vaihtelevan osuuden osalta on sovellettava 27.11.1987 annetun komission asetuksen (ETY) N:o 3665/87 11 artiklan mukaista seuraamuksia koskevaa sääntelyä?
            
         
      (1)  EYVL L 310, s. 57.